section_heading: Povijest
paragraph_text: Od 1956. godine Darda je igrala u podsaveznoj ligi, dok je u periodu od 1974. do 1977. godine nastupala u jedinstvenoj Republičkoj ligi. U periodu od 1992. do 1997. godine klub iz Darde natjecao se u prvenstvu RSK gdje je ostvarivao zapažene rezultate među kojima se izdvaja osvojen Kup Baranje 1997. godine i finale Kupa Srijemsko-baranjske oblasti iste godine (izgubio od NK Sloga Pačetin).